《秋日閒居十首 其九》
宋代·张侃

兰以深而香，避世非吾忍。移根植堂下，遂使世人冁。

谁知秋华拆，未许流声尽。即之色渐温，佩之芳愈敏。

因观太古音，试理幽兰引。幽兰本香草，名随四时泯。

奈何楚子孙，些只徒自窘。一枝三四叶，与人作标准。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。